**ფასთა გამოკითხვა შრომის უსაფრთხოების საკონსულტაციო მომსახურებაზე**

***შრომის უსაფრთხოების საკონსულტაციო მომსახურება***

.

თარიღი: 13 თებერვალი 2023

# შრომის უსაფრთხოების მომსახურება

სარჩევი

[ფასთა გამოკითხვა 1](#_Toc98159132)

[1) შესავალი 2](#_Toc98159133)

[2) ზოგადი პირობები 2](#_Toc98159134)

[**3)** სატენდერო წინადადების წარდგენა 3](#_Toc98159135)

[4) კომუნიკაცია და ინფორმაციის მოთხოვნა 3](#_Toc98159136)

[5) სატენდერო წინადადების ფორმატი 3](#_Toc98159137)

[6) მომსახურებისა ზოგადი აღწერა 4](#_Toc98159138)

[7) გეგმა-გრაფიკი/შესრულების ვადები 4](#_Toc98159139)

[8) კანონპოექტის მომზადება 4](#_Toc98159140)

[9) ქვეკონტრაქტორი 4](#_Toc98159141)

[10) კომერციული წინადადება 4](#_Toc98159142)

[11) შეფასების პროცესი 5](#_Toc98159143)

[12) დამატება ცვლილება 5](#_Toc98159144)

[13) დოკუმენტაცია და კონფიდენციალურობა 5](#_Toc98159145)

[14) დამატებითი მოთხოვნები 5](#_Toc98159146)

# შესავალი

[**ბუნების დაცვის მსოფლიო ფონდი**](http://jobs.ge/client/wwf/)**ს (WWF) კავკასიის პროგრამ ოფისი(**ს/კ 203845964) (შემდგომში “დამკვეთი”) აცხადებს ფასთა გამოკითხვას წინადადების მისაღებად (შემდგომში „წინადადება”) ფასთა გამოკითხვაში მონაწილეებისგან (შემდგომში “პრეტენდენტი ”) თბილისის ოფისისთვის შრომის უსაფრთხოების მომსახურების მიღებაზე.

# ზოგადი პირობები

1) ფასთა გამოკითხვაში მონაწილეობა შეუძლიათ მიიღონ დამოუკიდებელმა ექსპერტებმა, ორგანიზაციებმა. კონკურსში მონაწილე კონსულტანტმა/ორგანიზაციამ უნდა წარმოადგინოს წინადადება წინამდებარე ფასთა გამოკითხვის წესებით განსაზღვრული პირობების მიხედვით.

2) დამკვეთი უფლებამოსილი მიიღოს ან უარყოს ნებისმიერი „წინდადება“, განახორციელოს დაკვეთის განთავსება ნაწილობრივ ან სრულად, წინამდებარე დოკუმენტის მომსახურების მოცულობის განფასების მიხედვით.

3) დამკვეთი უფლებამოსილია აწარმოოს პრეტენდენტებთან დამატებითი კომუნიკაცია დაზუსტების მიზნით. დამკვეთი არ არის ვალდებული გაუზიაროს სხვა მონაწილეებს, რომელიმე კონკრეტული პრეტენდენტისგან მიღებული მონაცემები. ნებისმიერი დამატებითი ინფორმაციის გაზიარება, რომელიც საჭიროა წინადადების მოსამზადებლად დამკვეთის მხრიდან განხორციელდება ყველა პრეტენდენტის მიმართ ერთდროულად.

4) დამკვეთის მხრიდან წინადადების შერჩევა განპირობებული იქნება გამოცდილების, კვალიფიკაციის, შესრულების ვადების, მომსახურების საფასურის ან სხვა რომელიმე კრიტერიუმის საფუძველზე და არა მხოლოდ ყველაზე დაბალი ფასის მიხედვით.

5) კომერციული წინადადებიდან გამომდინარე დამკვეთი უფლებამოსილია მოახდინოს გარკვეული კომპონენტების შეცვლა/ჩანაცვლება ან ამოღება წინასწარ განსაზღვრული ჩამონათვალიდან. დამკვეთი ასევე, უფლებამოსილია აწარმოოს მოლაპარაკება მონაწილესთან მისი მოთხოვნების სრული შესაბამისობის მისაღწევად.

6) ფასთა გამოკითხვის დასრულების თარიღის გასვლის შემდეგ, დამკვეთი არაა ვალდებული მიღებულ წინადადებაზე აწარმოოს მოლაპარაკება ან განათავსოს დაკვეთა, ასეთი წინადადების წარმდგენ პრეტენდენტთან.

7) იმ შემთხვევაში, თუ წარმატებული პრეტენდენტი ვერ შეძლებს ფასთა გამოკითხვის წინადადებაში წარმოდგენილი პირობების დაცვას, დამკვეთი უფლებამოსილია გაუქმოს დაკვეთა/კონტრაქტი შერჩეულ მონაწილესთან საჯარიმო სანქციების გარეშე დამკვეთის მიმართ, და გადასცეს დაკვეთა სხვა პრეტენდენტს ან გაუქმოს ფასთა გამოკითხვა.

8) კომერციული წინადადება არ წარმოადგენს დაკვეთის შეთანხმებას ან ოფიციალური შეკვეთის ფორმას, პრეტენდენტის მიერ წინადადების წარდგენა ნებაყოფლობითია.

9) წინადადების წარდგენით პრეტენდენტი ადასტურებს, რომ ის გაეცნო მოთხოვნას და ვალდებულია დაიცვას ყველა ეს პირობა, დამკვეთის მხრიდან ფასთაგამოკითხვის წინადადების მიღების შემთხვევაში. კომერციულ წინადადების მომზადებასთან და წარდგენასთან დაკავშირებული ყველა ხარჯი ეკისრება პრეტენდენტს, მიუხედავად იმისა, რომ მიღებული იქნება ეს წინადადება თუ არა დამკვეთის მხრიდან.

10) კომერციული წინადადება ხელმოწერილი უნდა იქნას უფლებამოსილი პირის მიერ. წინადადებაში დაფიქსირებული უნდა იქნას საკონტაქტო პირი, რომელიც უფლებამოსილი იქნება მოლაპარაკებების წარმოებაზე ტენდერში მონაწილის მხრიდან.

# სატენდერო წინადადების წარდგენა

* 1. შემოთავაზებაში წარდგენილი უნდა იქნას წინამდებარე მოთხოვნის გათვალისწინებით. სატენდერო დოკუმენტაცია გამოგზავნილი უნდა იქნას შემდეგ ელ.ფოსტაზე: procurement@wwfcaucasus.org
	2. ფასთა გამოკითხვის წინადადების წარდგენის (გამოგზავნის) ბოლო ვადაა: 2023 წლის 23 თებერვალი 18:00 საათი.

# კომუნიკაცია და ინფორმაციის მოთხოვნა

* 1. ნებისმიერი კომუნიკაცია და ინფორმაციის მოთხოვნა ფასთა გამოკითხვასთან დაკავშირებით გაგზავნილი უნდა იქნეს წერილობით, შემდეგ ელ.ფოსტაზე:

dbichelashvili@wwfcaucasus.org - დიანა ბიჩელაშვილი, რეგიონალური შესყიდვების ოფიცერი

ყველა კითხვა გაგზავნილ უნდა იქნას ფასთა გამოკითხვის დასრულების ვადის ამოწურვამდე 1 (ერთი) სამუშაო დღით ადრე, წინააღმდეგ შემთხვევაში, დამკვეთი უფლებამოსილია არ გასცეს პასუხი მონაწილეებს.

* 1. ნებისმიერ ინფორმაცია/პასუხი გაეგზავნება ყველა პრეტენდენტს წერილობით ელ.ფოსტით. გამოკითხვის დასრულების თარიღის შემდგომ ინფორმაციის მოთხოვნაზე პასუხი არ გაიგზავნება.
	2. კომერციული წინადადება ძალაში უნდა იყოს 60 (სამოცი) კალენდარული დღის ვადაში.

# სატენდერო წინადადების ფორმატი

პრეტენდენტების მიერ წარდგენილი წინადადება ჩამოყალიბებული უნდა იყოს შემდეგი ფორმატით:

1. **ზოგადი ინფორმაცია მონაწილის შესახებ-**  ზოგადი ინფორმაცია, ორგანიზაციის შემთხვევაში თანამშრომლების რაოდენობა, მოთხოვნის შესრულებაში ჩართული თანამშრომლების რაოდენობა და კვალიფიკაციის შესახებ დამატებითი ინფორმაციის წარმოდგენა (CV -ის სახით)
2. **გამოცდილება:**

**ა) შესრულებული სამუშოაების ზოგადი ჩამონათვალი:** ბოლო 5 წლის მანძილზე მსგავსი პროექტების ჩამონათვალი და ზოგადი აღწერა (დასრულებული და მიმდინარე);

**ბ) სარეკომენდაციო წერილი -** მინიმუმ 3 (დამატებითი მოთხოვნის საფუძველზე);

1. **მომსახურებასთან დაკავშირებული ინფორმაცია-** მოთხოვნის შესრულებასთან დაკავშირებული ზოგადი ინფორმაცია, სამუშაო პროცესის აღწერა და ეტაპები;
2. **შემოთავაზებული მომსახურების ვადები**
3. **კომერციული წინდადება:** ფასები წარდგენილი უნდა იქნას ლარში, საერთო ფასი უნდა შეიცავდეს სპეციალისტების მომსახურების საფასურს, საქართველოს კანონმდებლობით დადგენილი და სავალდებულო შენატანების და დამატებითი ღირებულების ჩათვლით.

# მომსახურების ზოგადი აღწერა

ბუნების დაცვის მსოფლიო ფონდის (WWF) კავკასიის ოფისი აცხადებს ფასთა გამოკითხვას მომსახურების შესყიდვაზე. ჩარჩო ხელშეკრულების მინიმალური ვადა შეადგენს 12 თვეს. ვადის ამოწურვის შემდეგ ორივე მხარეს შორის წინასწარი შეთანხმების საფუძველზე შესაძლებელია კონტრაქტის ხანგრძლივობა გაიზარდოს დამატებითი 12 თვით.

მომსახურების საგანი:

* ორგანიზაციაში არსებული შრომის უსაფრთხოების პოლიტიკისა და დოკუმენტაციის შემოწმება და შესაბამისი რეკომენდაციების გაწევა საქართველოს კანონმდებლობით დადგენილი ნორმებისა და მოთხოვნების გათვალისწინებით;
* ოფისის სახანძრო და შრომის უსაფრთხოების არსებული პირობების აუდიტი, რისკების შეფასება და საჭირო რეკომენდაციების მომზადება საქართველოს კანონმდებლობით დადგენილი ნორმებისა და მოთხოვნების გათვალისწინებით;
* შრომის უსაფრთხოების დოკუმენტაციის წარმოება და კონტროლი;
* აკრედიტირებული პასუხისმგებელი პირის გამოყოფა, რომელიც მოემსახურება ორგანიზაციას ჩარჩო ხელშეკრულების პერიოდში.

თანამშრომლების რაოდენობა - 28

საერთო ფართი: 2,323.00 მ²

შენობის ფართი: 528.44მ², პირველი სართული – 90.78მ²; მეორე სართული – 214. 92მ²; მესამე სართული- 222. 74მ²

# კომერციული წინადადება

ფასები წარდგენილი უნდა იქნას ლარში, ფასი უნდა შეიცავდეს მომსახურების გაწევასთან დაკავშირებულ ყველა საჭირო ხარჯს, საქართველოს კანონმდებლობით დადგენილ სავალდებულო შენატანებსა და დამატებით ღირებულების გადასახადს. პრეტენდენტმა უნდა წარმოადგინოს დეტალური განფასება.

**გადახდის პირობა:** მომსახურების საფასურის გადახდა განხორციელდება მომსახურების გაწევის შემდეგ და მიღება-ჩაბარების ორმხრივად გაფორმებიდან 10 საბანკო დღის მანძილზე. პრეტენდენტი უფლებამოსილია წარმოადგინოს საკუთარი გადახდის პირობის გრაფიკი, დამკვეთთან დამატებითი განხილვის და შეთანხმების მიზნით.

# შეფასების პროცესი

სატენდერო წინადადების შეფასების პროცესში, სატენდერო კომიტეტი შეაფასებს:

* კვალიფიკაციასა და მსგავსი საქმიანობის გამოცდილებას;
* წარმოდგენილი შემოთავაზების სრულფასოვნებას;
* ხარჯთაღრიცხვას
* შემოთავაზებულ კადრის კვალიფიკაცია

# დამატება ცვლილება

დამკვეთის მხრიდან ფასთა გამოკითხვის მოთხოვნის ნებისმიერი ცვლილება ან დამატებითი ინფორმაცია გაიგზავნება წერილობით ელ. ფოსტის საშუალებით ყველა მონაწილესთან. ფასთა გამოკითხვის მონაწილემ თავის მხრივ უნდა დაადასტუროს ინფორმაციის მიღება. იმ შემთხვევაში. თუ დამატებითი ცვლილების ან ინფორმაციის გათვალისწინება არ მოხდება წინადადებაში, დამკვეთი უფლებამოსილია არ მიიღოს ასეთი წინადადება.

# დოკუმენტაცია და კონფიდენციალურობა

ყველა დოკუმენტაცია, რომელიც მომზადდება მიმდინარე ფასთა გამოკითხვის გათვალისწინებული მოთხოვნის ფარგლებში წარმოადგენს დამკვეთის საკუთრებას. მათი გამოყენება, შეცვლა ან მესამე მხარისთვის გადაცემა დამკვეთის თანხმობის გარეშე დაუშვებელია.

მიმდინარე ფასთა გამოკითხვისდა მომსახურების განხორციელების პროცესში გამოყენებული ყველა დოკუმენტაცია და გაცემული ინფორმაცია არის კონფიდენციალური. კონტრაქტორი და მისი ნებისმიერი ქვეკონტრაქტორი (ასეთის არსებობის შემთხვევაში) ვალდებულები არიან დაიცვან კონფიდენციალურობა.

# დამატებითი მოთხოვნები

ფასთა გამოკითხვა მონაწილემ უნდა წარმოადგინოს ინფორმაცია და ქვემო ჩამოთვლილი დოკუმენტაცია **დამატებითი მოთხოვნის საფუძველზე:**

* განახლებული ამონაწერი რეესტრიდან
* სრული საბანკო რეკვიზიტები
* ორგანიზაციას არ უნდა გააჩნდეს დავალიანება ბიუჯეტის მიმართ
* ბოლო სამი წლის მანძილზე სასამართლო დავების არსებობის შემთხვევაში, პრეტენდენტმა უნდა წარმოადგინოს დამატებითი ინფორმაცია
* პარტნიორების ჩამონათვალი
* რეკომენდაციები